BBIK แจง 3 ผู้บริหารโอนบิ๊กล็อต 2% ปรับโครงสร้างถือหุ้น รับแผนเพิ่มทุน
BBIK แจง 3 ผู้บริหาร “พชร-ปกรณ์-พิพัฒน์” โอนบิ๊กล็อต 2.15% ให้ “บลูบิค กรุ๊ป โฮลดิ้ง” ปรับโครงสร้างถือหุ้นภายในกลุ่ม เพื่อรองรับแผนเพิ่มทุน
BBIK แจง 3 ผู้บริหาร “พชร-ปกรณ์-พิพัฒน์” โอนบิ๊กล็อต 2% ให้ “บลูบิค กรุ๊ป โฮลดิ้ง” ปรับโครงสร้างถือหุ้นภายในกลุ่ม รองรับแผนเพิ่มทุน
7 ก.พ. 2566

บริษัท บลูบิค กรุ๊ป จำกัด (มหาชน) หรือ BBIK ระบุว่า บริษัทฯ ได้รับแจ้งจากกลุ่มผู้ถือหุ้นรายใหญ่และผู้บริหารของบริษัทฯ 3 ราย ประกอบด้วย นายพชร อารยะการกุล, นายปกรณ์ เจียมสกุลทิพย์, นายพิพัฒน์ ประภาพรรณพงศ์ และบริษัท บลูบิค กรุ๊ป โฮลดิ้ง จำกัด ได้ทำรายการซื้อขายหุ้นบิ๊กล็อตจำนวน 2,153,000 หุ้น ในราคาเฉลี่ยหุ้นละ 139 บาท หรือคิดเป็นร้อยละ 2.15 ของจำนวนหุ้นที่ออกและจำหน่ายแล้วทั้งหมดของบริษัทฯ เมื่อวันที่ 3 ก.พ.66 ที่ผ่านมา โดยรายการบิ๊กล็อตดังกล่าวเป็นการปรับโครงสร้างการถือหุ้นของกลุ่มผู้ถือหุ้นรายใหญ่ด้วยการโอนหุ้นระหว่างกัน แต่ยังคงสัดส่วนผู้ถือหุ้นรายใหญ่ที่ 52.56% เช่นเดิม

ทั้งนี้ภายหลังการทำรายการบิ๊กล็อตส่งผลให้การถือครองหุ้นของบริษัท บลูบิค กรุ๊ป โฮลดิ้ง จำกัด เพิ่มขึ้นจาก 25% เป็น 27.5% ในขณะที่สัดส่วนการถือครองหุ้นของนายพชร อารยะการกุล ลดลงจาก 16.86% เป็น 15.01% นายปกรณ์ เจียมสกุลทิพย์ ลดลงจาก 10% เป็น 9.78% และนายพิพัฒน์ ประภาพรรณพงศ์ ลดลงจาก 0.70% เป็น 0.62% ทั้งนี้ จากการการถือครองหุ้นเกิน 25% ของ บริษัท บลูบิค กรุ๊ป โฮลดิ้ง จำกัด ซึ่งเป็นนิติบุคคล ทำให้เข้าเกณฑ์ได้รับสิทธิประโยชน์ยกเว้นภาษี 10% จากเงินปันผลที่ได้รับจาก BBIK และรองรับหุ้น Dilute หลังแผนเพิ่มทุน
อนึ่งบริษัท บลูบิค กรุ๊ป โฮลดิ้ง จำกัด เป็นบริษัทที่จัดตั้งในประเทศไทย ประกอบธุรกิจโดยการถือหุ้นในบริษัทอื่น (Holding Company) มีผู้ถือหุ้น คือ นายพชร อารยะการกุล นายปกรณ์ เจียมสกุลทิพย์ และนายพิพัฒน์ ประภาพรรณพงศ์ ในสัดส่วนร้อยละ 61.50, 35.90 และ 2.60 ตามลำดับ หรือรวมกันในสัดส่วนร้อยละ 100